ຄະນະກຳມະການ ສປຊ ລົງຄວາມເຫັນວ່າ ຜູ້ກໍ່ຕັ້ງ WikiLinks ຖືກຄຸມຂັງ ໂດຍພະລະການ
ຄະນະກຳມະການ ສປຊ ຕັດສິນວ່າ ຜູ້ກໍ່ຕັ້ງ WikiLinks ໄດ້ຖືກຄຸມຂັງ ໂດຍພະລະການ ທີ່ສະຖານທູດເອກົວດໍ ໃນກຸງລອນດອນ.
ຄະນະກຳມະການນຶ່ງຂອງສະຫະປະຊາຊາດ ໄດ້ລົງຄວາມເຫັນ ວ່າທ້າວ Ju-lian Assange ຜູ້ກໍ່ຕັ້ງ WikiLeaks ໄດ້ຖືກຄຸມຂັງ ໂດຍພະລະການ ນັບແຕ່ປີ 2012 ເປັນຕົ້ນມາ ທ້າວ Assange ກ່າວວ່າລາວມີແຜນທີ່ຈະອອກໄປຈາກສະຖານທູດເອກົວດໍທີ່ນະ ຄອນຫລວງລອນດອນ ບ່ອນທີ່ລາວໄດ້ເຂົ້າໄປລີ້ໄພ ມາໄດ້ເກືອບ 4 ປີແລ້ວນັ້ນ ແຕ່ຕຳຫຼວດອັງກິດ ກ່າວວ່າ ເຂົາເຈົ້າມີພັນທະທີ່ຈະ ຕ້ອງໄດ້ຈັບລາວ ທ້າວ Assange ແມ່ນຕ້ອງການໂຕໂດຍເຈົ້າໜ້າທີ່ສະວີເດັນບ່ອນ ທີ່ລາວປະເຊີນກັບຂໍ້ຫາທຳການຂົ່ມຂືນທີ່ຜູ້ກ່ຽວໄດ້ປະເສດໄປນັ້ນ ຄະນະກຳມະການປະຕິບັດງານກ່ຽວກັບການຄຸມຂັງໂດຍພະລະການຂອງອົງການສະຫະ ປະຊາຊາດຊຶ່ງເປັນກຳມະການຂອງພວກນັກຊ່ຽວທີ່ເປັນອິດສະຫຼະໄດ້ອອກຖະແຫຼງການສະບັບນຶ່ງໃນຕອນເຊົ້າວັນສຸກມື້ນີ້ ກ່າວວ່າ ຮູບແບບຕ່າງໆ ກ່ຽວກັບການຕັດຮອນອິດສະ ຫຼະພາບຂອງທ້າວ Julian Assange ແມ່ນຖືກຈັດວ່າ ເປັນການຄຸມຂັງໂດຍພະລະການ ອີກແບບນຶ່ງ ຄະນະກຳມະການ ນີ້ຮຽກຮ້ອງໃຫ້ປ່ອຍໂຕຜູ້ກ່ຽວແລະຈ່າຍຄ່າຊົດເຊີຍ ແຕ່ການລົງຄວາມເຫັນໃນວັນສຸກມື້ນີ້າຂອງຄະນະກຳມະການສະຫະປະຊາຊາດບໍ່ມີຜົນ ບັງຄັບທາງກົດໝາຍ ຍ້ອນມີຂໍ້ຕົກລົງໃນການສົ່ງຜູ້ຮ້າຍຂ້າມແດນກັບສະວີເດັນ ອັງກິດ ກ່າວວ່າ ຕົນຈະຈັບກຸມລາວ ຖ້າລາວອອກມາຈາກສະຖານທູດເອກົວດໍ ສະວີເດັນກ່າວ ວ່າ ຕົນກໍມີແຜນທີ່ຈະສືບຕໍ່ ທຳການສືບສວນທ້າວ Assange